Marrëveshja me Iranin
Një ndër senatorët kryesorë republikanë shpreh zemërimin ndaj marrëveshjes bërthamore
Zyrtarë të lartë të administratës Obama vazhdojnë të paraqesin në Kongres marrëveshjen e arritur për të reduktuar programin bërthamor të Iranit. Zëvendëspresidenti Joe Biden u takua dje me senatorë demokratë të Komisionit për Marrëdhëniet me Jashtë dhe me kreun republikan Bob Corker. Por, kjo fushatë e Presidentit Obama për të fituar mbështetje për marrëveshjen, po merr përgjigje jo të qarta në Kongres. Zëvendëspresidenti Joe Biden po lobon fuqishëm për të fituar mbështetje në Kongres për marrëveshjen me Iranin. Por, administrata Obama ka dorëzuar një projek-rezolutë në OKB për zbatimin e marrëveshjes, përpara se Kongresi të kishte mundësi të thoshte fjalën e tij. Ky veprim ka zemëruar një senator, mbështetja e të cilit është kyçe: kreu i marrëdhënieve me jashtë në Senat, Bob Corker. Senatori demokrat Ben Cardin lavdëroi zotin Biden për përpjekjet, por pati disa pyetje. Në Dhomën e Përfaqësuesve, Presidenti po merr mbështetje nga një aleate kyçe: u shpreh Nancy Pelosi. Por, kreu i Dhomës së Përfaqësuesve, John Boehner, tha se marrëveshja i duket e keqe. Kongresi ka 60 ditë kohë për të refuzuar, miratuar, ose mos u shprehur për marrëveshjen e Iranit, dhe anëtarët do të shkojnë me pushime gjatë muajit gusht. Ndërkohë, në Departamentin e Shtetit, Sekretari Kerry u përpoq të qetësonte ministrin e jashtëm saudit al-Jubeir, i cili po viziton SHBA-në. tha zoti Kerry Presidenti dhe zëvendëspresidenti do të vazhdojnë fushatën e tyre në SHBA dhe jashtë vendit.